Vidas Cikana

Vidas Cikana (g. 1956 m. gegužės 3 d. Karkliniuose) – Lietuvos skulptorius, tautodailininkas, Šakių raj. politinis ir visuomenės veikėjas.

 Biografija 
Baigė Keturvalakių mokyklą. Nuo 1981 m. dirbo Lukšių kolūkyje. 1997–2000 m. Šakių rajono savivaldybės meras, 2000 m. UAB „Energija“ direktorius statybai, nuo 2000 m. Lukšių seniūnijos seniūnas.

Lietuvos tautodailės sąjungos Šakių skyriaus ir nuo 2000 m. tautodailininkų bendrijos „Dailius“ pirmininkas.

1993 m. Lietuvos centro sąjungos narys. 1995-1997 m., 1997 – 2000 m. ir 2000 m. iki rugsėjo 25 d. Šakių rajono savivaldybės tarybos narys. 1997–1998 m. dešimt mėnesių vadovavo Šakių rajonui.30-mečio išvakarėse – su rajono vadovais apie tai kas buvo, yra ir bus drg.lt

Sutuoktinė Asta, vaikai Alma, Ilma, Aldas.Vyriausioji rinkimų komisija 

 Veikla 
2001 m. pradėjo gaivinti Zyplių dvarą, kuris tapo rajono kultūros židiniu. Kartu su tautodailininkais, miestelio gyventojais sutvarkė parką, buvusiose arklidėse įsteigė muziejų, galeriją. Zyplių dvare kasmet vyksta tautodailininkų pleneras „Zyplių žiogai“, čia atvyksta neįgaliųjų draugijų menininkai, rengiami koncertai, kūrybiniai vakarai.Saulius Tvirbutas. Zyplius gaivina tautodailininkai ir entuziastai. Kauno diena, 2006 m. lapkričio mėn. 3 d.

Jo skulptūrų yra Juodkrantės Raganų kalne. 2006 m. vasarą Jagadonių kaime pastatė 13 m aukščio dirbtinę betoninę uolą laipioti ekstremalaus sporto mėgėjams. 2009 m. Lukšių miestelį paskelbus kultūros sostine, sukūrė ledo skulptūrų. Žymiausios skulptūros: „Tremtinių kryžius“, 2000 m., „Pajevonio legenda“, 2008 m.

 Šaltiniai 

 Nuorodos 
 Vidas Cikana. Skulptūros. Lietuvos tautodailininkų sąjunga.

Kategorija:Lietuvos skulptoriai
Kategorija:Lietuvos tautodailininkai
Kategorija:Šakių merai
Kategorija:Lietuvos medžio drožėjai
Kategorija:Lietuvos savivaldybių seniūnai